پٹنہ

پٹنہ شہر بھارت کی ریاستِ بہار کا دار الحکومت ہے۔ جدید پٹنہ دریائے گنگا کے جنوبی کنارے پر واقع ہے۔ اس کے قریب ہی دریائے کوسی ، سون ، گنڈک اور پنپن بھی گنگا میں گرتے ہیں۔ پٹنہ کی لمبائی تقریباً 25 کلومیٹر اور چوڑائی 9 – 10 کلومیٹر ہے۔ 18 لاکھ آبادی کے ساتھ پٹنہ بھارت میں آبادی کے لحاظ سے 14واں بڑا شہر ہے۔ مشرقی بھارت میں کلکتہ کے بعد پٹنہ دوسرا بڑا شہر ہے۔

اپنی تاریخی اہمیت اور ریاست کا صدر مقام ہونے کے ساتھ ساتھ پٹنہ صحت اور تعلیم کا مرکز بھی ہے۔ مقامی معیشت کا زیادہ تر دارومدار خدمات کی صنعت پر ہے جس کے باعث ضلع پٹنہ کی فی کس آمدنی بہار میں باقی تمام اضلاع سے زیادہ ہے: 31,441۔ 
اس وقت یہ دنیا کا 21واں سب سے تیزی سے ترقی کرنے والا شہر جبکہ بھارت کا 5واں سب سے تیزی سے ترقی کرنے والا شہر ہے۔ 
جون 2009 میں عالمی بینک نے نیا کاروبار شروع کرنے کے لیے بھارت میں دہلی کے بعد پٹنہ کو دوسرا بہترین شہر قرار دیا۔ 
پٹنہ دنیا کے قدیم ترین مسلسل آباد شہروں میں سے ایک ہے۔ 
قدیم پٹنہ، جب اس کا نام پاٹلیپُترا تھا، سلاطنت مگدھ کا دار الحکومت تھا۔ پاٹلیپُترا علوم و فنون کا بھی مشہور مرکز تھا۔ موریا سلطنت کے دور میں، لگ بھگ 300 ق م، اس کی آبادی 4,00,000 نفوس پر مشتمل تھی۔ Omalley L.S.S.، History of Magadha، Veena Publication, Delhi, 2005, pp. 23 شہر کا پرانا قلعہ بند حصہ، جو مقامی طور پر پٹنہ سٹی کہلاتا ہے، ایک اہم تجارتی مرکز ہے۔

بدھ مت ، ہندو مت اور جین مت کے مقامات مقدسہ ویشالی ، راجگیر ، نالندہ ، بودھ گَیا پاواپوری قریب ہی واقع ہیں۔ پٹنہ سکھوں کے لیے بھی مقدس ہے کیونکہ سکھوں کے دسویں گرو ، گرو گوبند سنگھ ، یہاں پیدا ہوئے تھے۔

 نگار خانہ 

 حوالہ جات 


زمرہ:ایشیا میں پانچویں صدی ق م کی تاسیسات
زمرہ:بھارت کے میٹروپولیٹن شہر
زمرہ:بھارتی ریاستوں کے دار الحکومت
زمرہ:بہار (بھارت)
زمرہ:بہار (بھارت) کے شہر اور قصبے
زمرہ:پانچویں صدی ق م کی تاسیسات
زمرہ:پانچویں صدی قبل مسیح میں آباد ہونے والے مقامات
زمرہ:ضلع پٹنہ کے شہر اور قصبے
زمرہ:مقدس شہر
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:بہار میں ریلوے اسٹیشن
زمرہ:سکھ مقامات
زمرہ:سکھ مت
زمرہ:دریائے گنگا
زمرہ:بھارت میں یونیورسٹی شہر
زمرہ:ہندستان کی نوابی ریاستیں
زمرہ:آثار قدیمہ بھارت
زمرہ:تاریخ ہندوستان
زمرہ:ملین آبادی کے شہر